SpaceX parvozlar soni bo‘yicha rekord o‘rnatdi

Ilon Maskning SpaceX kompaniyasi 2018-yilning boshidan buyon 19 ta Falcon-9 eltuvchi raketasini uchirdi. 2017-yilda parvozlar soni 18 tani tashkil qilgan. Bu haqda Hi Tech Mail.Ru xabar berdi.

SpaceX bir kun avval 64 ta kichik sun’iy yo‘ldosh ortilgan eltuvchi raketani uchirgan. Raketaning ko‘p martalik birinchi ustuni yil davomidagi o‘zining uchinchi parvozini amalga oshirdi.
5-dekabrga Falcon-9 ning yil davomidagi 20-parvozi rejalashtirilgan. SpaceX’ning 16 ta yukli missiyasi Xalqaro kosmik stansiyaga yo‘l oladi.
Parvozlar bo‘yicha dunyodagi yetakchilikni Xitoy 2018-yilda 34 ta parvoz bilan egallab turibdi. Ikkinchi o‘rinda AQSh 29 ta parvoz bilan turibdi. Rossiya esa 15 ta parvoz bilan 3-o‘rindan joy olgan.